Nr. L 293/18 De Europæiske Fællesskabers Tidende 9. 10. 92 RÅDETS AFGØRELSE af 5. oktober 1992 om indgåelse af den internationale overenskomst om jute og jutevarer af 1989 (92/489/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 113 og 116, under henvisning til forslag fra Kommissionen, og ud fra følgende betragtninger : Fællesskabet og dets medlemsstater undertegnede i henhold til afgørelse 91/51/EØF ()) den internationale overenskomst om jute og jutevarer af 1989 og gav, med undtagelse af Portugal, meddelelse om midlertidig anven- delse heraf i afventning af afslutningen af de nødvendige interne procedurer for godkendelse af overenskomsten ; det nødvendige antal regeringer og procentsatsen for nettoimporten, som er fastsat i artikel 40, stk. 1, som betingelse for overenskomstens endelige ikrafttræden, er nu nået; ' alle medlemsstaterne har erklæret sig villige til at godkende overenskomsten ; overenskomsten bør derfor godkendes og Fællesskabet og dets medlemsstater bør samtidigt meddele De Forenede Nationers generalsekretær, at de godkender overens- komsten — TRUFFET FØLGENDE AFGØRELSE : Artikel 1 Den internationale overenskomst om jute og jutevarer af 1989 godkendes på Fællesskabets vegne. Så snart Fællesskabet og dets medlemsstater har afsluttet de interne procedurer, der er nødvendige med henblik herpå, meddeler de samtidigt De Forenede Nationers generalsekretær, at de godkender den internationale over- . enskomst om jute og jutevarer af 1989 i henhold til dens artikel 37 i deres egenskab af importerende medlemmer. Teksten til overenskomsten er knyttet som bilag til afgø- relse 91/51/EØF. Artikel 2 Formanden for Rådet bemyhdiges til at udpege den person, der er beføjet til at deponere godkendelsesinstru- mentet på Fællesskabets vegne. Udfærdiget i Luxembourg, den 5. oktober 1992. På Rådets vegne T. GAREL-JONES Formand ()) EFT nr. L 29 af 4. 2. 1991, s. 1.